b'\n_START_ARTICLE_\nMg\xc5\x82a\n_START_SECTION_\nHist\xc3\xb2ria\n_START_PARAGRAPH_\nLa informaci\xc3\xb3 sobre la identitat dels integrants i la hist\xc3\xb2ria de la banda \xc3\xa9s m\xc3\xa9s aviat escassa, estranyament al que acostuma a succeir al black metal. Se sap per\xc3\xb2 que el grup es va formar l\'any 2000 com un projecte transversal del m\xc3\xbasic multiinstrumentista Miko\xc5\x82aj "M." \xc5\xbbentara amb la col\xc2\xb7laboraci\xc3\xb3 del bateria Dariusz "Daren" Piper, amb qui llavors estava concentrat la major part del temps m\xc3\xa9s que res en el projecte musical Kriegsmaschine, una altra banda de black metal amb la que havien gravat 2 demos no publicades, una col\xc2\xb7laboraci\xc3\xb3 amb un \xc3\xa0lbum split amb Deathspell Omega, Stabat Mater, Clandestine Blaze, Exordium i Musta Surma i els seus 2 primers EPs. Tot i aix\xc3\xb2 (i com ha sigut referit pel mateix M.), l\'estil musical i l\xc3\xadric de Mg\xc5\x82a va acabar fent que aquesta banda li ocup\xc3\xa9s la posici\xc3\xb3 principal que abans tenia Kriegsmaschine, relegant aquesta \xc3\xbaltima a ser un projecte paral\xc2\xb7lel. Daren per\xc3\xb2 abandonaria Mg\xc5\x82a l\'any 2006 i seria reempla\xc3\xa7at per Maciej "Darkside" Kowalski. I l\'any 2008 la banda signaria per Northern Heritage Records i han publicat tots els \xc3\xa0lbums de llarga durada amb aquest segell._NEWLINE_L\'any 2012 despr\xc3\xa9s de la publicaci\xc3\xb3 de With Hearts Towards None la banda va fer una gira mundial, incloent-hi actuacions a festivals reconeguts de la m\xc3\xbasica metal com Nidrosian Black Mass a B\xc3\xa8lgica, Brutal Assault a la Rep\xc3\xbablica Txeca i Dark Easter Metal Meeting and Party San a Alemanya. Al llarg d\'aquest any M. i Darkside crearen el segell "No Solace" amb el qual farien la distribuci\xc3\xb3 del cat\xc3\xa0leg musical de Mg\xc5\x82a i altres projectes. A trav\xc3\xa9s de "No Solace" M. i Darkside publicarien tamb\xc3\xa9 la m\xc3\xbasica de Kriegsmaschine._NEWLINE_Del 2015 al 2016 ambdues bandes i els seus membres i personal dels directes s\'uniren a Mikko Aspa\'s Clandestine Blaze per varis espectacles._NEWLINE_El 21 d\'octubre de 2018 junt amb la publicaci\xc3\xb3 del tercer \xc3\xa0lbum de Kriegsmaschine, la banda anunci\xc3\xa0 que estaven treballant en el seu quart \xc3\xa0lbum d\'estudi de Mg\xc5\x82aque seria publicat l\'any 2019. El 3 d\'agost de 2019 la banda revel\xc3\xa0 que el quart \xc3\xa0lbum s\'anomenaria Age of Excuse i public\xc3\xa0 una mostra de la pista "Age of Excuse II" al canal de YouTube de No Solace. Age of Excuse Sortiria publicat el 2 de setembre de 2019 al Bandcamp de la banda i tamb\xc3\xa9 en suport CD a trav\xc3\xa9s del seu segell No Solace, tamb\xc3\xa9 anunciaren que l\'\xc3\xa0lbum es publicaria en vinil i que es publicaria a plataformes de streaming en els seg\xc3\xbcents dies. La banda anunci\xc3\xa0 una gira europea que els faria rec\xc3\xb3rrer diversos pa\xc3\xafsos promocionant el nou \xc3\xa0lbum, i que s\'embarcarien en la seva primera gira llatinoamericana l\'any 2020.\n_START_SECTION_\nControv\xc3\xa8rsia\n_START_PARAGRAPH_\nL\'abril de 2019, la banda va anar de gira europea amb la banda canadenca Revenge al costat de les bandes convidades Doombringer i Deus Mortem, que va quedar marcada amb pol\xc3\xa8mica i dos espectacles cancel\xc2\xb7lats a Munic i Berl\xc3\xadn despr\xc3\xa9s que el grup antifeixista alemany "Linkes B\xc3\xbcndnis gegen Antisemitismus M\xc3\xbcnchen" (en angl\xc3\xa8s "Alian\xc3\xa7a d\'Esquerra Contra l\'Antisemitisme de Munic) va llen\xc3\xa7ar una campanya de boicot contra Mg\xc5\x82a acusant-los de presumptes associacions amb diversos artistes nacionalistes del Black Metal Nacionalsocialista o del "NSBM" i acusant-los de racisme i antisemitisme, afegint-hi la seva relaci\xc3\xb3 comercial amb Mikko Aspa qui ha estat acusat durant molt de temps de ser un artista NSBM i amb connexions amb l\'escena NSBM a Finl\xc3\xa0ndia i arreu d\'Europa, el seu segell Northern Heritage al qual Mg\xc5\x82a ha estat publicant des del 2008 i que representa diversos artistes que expressen o simpatitzen amb els sentiments i ideologia "NSBM", associant la banda amb companys de l\'escena black metal polonesa i companys de gira com Deus Mortem; que va comptar amb membres que en certes ocasions van tocar en directe amb bandes obertament "NSBM" com Honor and Infernal War, aix\xc3\xad com amb l\'antic projecte de dark ambient "Leichenhalle" de Miko\xc5\x82aj \xc5\xbbentara. "Leichenhalle"per exemple havia publicat un \xc3\xa0lbum titulat "Judenfrei" que inclo\xc3\xafa lletres considerades antisemites._NEWLINE_Mg\xc5\x82a va negar les acusacions i va procedir a emprendre accions legals contra "Linkes B\xc3\xbcndnis" i els llocs web que van publicar aquestes acusacions, que la banda va qualificar de falses, una campanya de difusi\xc3\xb3 coordinada i de "difamaci\xc3\xb3 en forma impresa", que tamb\xc3\xa9 els va fer preguntar als fans sobre la divulgaci\xc3\xb3 d\'aquestes "publicacions difamat\xc3\xb2ries" mentre demanaven suport per la banda en aquest cas i al mateix temps oferien  disculpes i descomptes a la botiga web de la banda per aquells fans que tenien previst assistir als concerts cancel\xc2\xb7lats per aquesta campanya.'